open-index/open-wikipedia-markdown huggingface dataset:
Кабинетот на д-р Калигари

**Кабинетот на д-р Калигари** (германски: *Das Cabinet des Dr. Caligari*) - германски филм од 1920 година, во режија на Роберт Вине (*Robert Wiene*). Главните улоги во филмот ги играат: Вернер Краус (*Werner Krauss*), Конрад Вајт (*Conrad Veidt*), Фридрих Фехер (*Friedrich Feher*), Лил Даговер (*Lil Dagover*), Ханс Хајнрих фон Твардовски (*Hans Heinrich von Twardowski*) итн.

## Содржина
Во малото место Холштенвал се одржува годишниот саем на кој своја претстава дава и д-р Калигари, кој го прикажува Чезаре, човекот-месечар (го игра Вајд). Истата ноќ, се случува мистериозно убиство. Двајца другари, Францис (го игра Фехер) и Алан (го игра фон Твардовски) ја посетуваат претставата и Чезаре му претскажува на Алан дека ќе живее до зората. Навистина, таа ноќ, непознат човек го убива Алан. Неговиот другар Францис одлучува да го истражи мистериозното убиство и ја надгледува куќата на д-р Калигари. Утредента, полицијата апси еден човек, кој се обидува да убие една жена. Тој е осомничен и за другите убиства, но тој го признава само обидот за убиство, велејќи дека намерно сакал да ја префрли вината на таинствениот убиец. Идната ноќ, Чезаре ја посетува девојката на Францис, Јане (ја игра Даговер), со намера да ја убие, но омекнат од нејзината убавина, тој ја грабнува и бега со неа. Сепак, гледајќи дека ќе биде фатен, тој ја остава девојката и бега. Франис не може да сфати како Чезаре ја грабнал девојката, кога тој цело време ја набљудувал куќата, но кога полицијата оди кај д-р Калигари, таа открива дека во ковчегот се наоѓа кукла. Францис го обвинува докторот дека го злоупотребил Чезаре за да ги изврши убиствата и бркајќи го, стигнува во лудницата. Таму, лекарите го носат кај директорот, а Францис им кажува на вработените дека директорот е д-р Калигари. Тогаш, тие го пребаруваат кабинетот на директорот и таму наоѓаат книга во која се зборува за вистинскиот д-р Калигари и за месечарот Чезаре, а го пронаоѓаат и дневникот на директорот. Така, се чини дека мистеријата е разрешена. Меѓутоа, филмот завршува така што во лудницата на едно место се собрани Чезаре (сега, буден), Јане (која за себе мисли дека е кралица) и Францис (кој тврди дека директорот на лудницата е д-р Калигари). Тогаш, болничарите го врзуваат Францис во лудачка кошула и го затвораат во ќелија, а директорот на лудницата вели дека сфатил како може да го излекува пациентот.

## Надворешни врски
* Youtube, The Cabinet of Dr. Caligari (1920) FULL MOVIE

## Наводи

Категорија:Филмови од 1920 година
Категорија:Германски филмови
Категорија:Неми филмови
Категорија:Експресионистички филмови
Категорија:Хорор филмови
Категорија:Црно-бели филмови
Категорија:Филмови на Роберт Вине
Категорија:Филмови со Вернер Краус
Категорија:Филмови со Конрад Вајт
Категорија:Филмови со Фридрих Фехер
Куп на саемските градови 1961/62

**** — 4. издание на Купот на саемските градови. Во оваа сезона имало дури пет претставници од некои поголеми европски градови, три од кои биле исфрлени во првото коло. Финалето било првото европско финале кое се одиграло помеѓу два клубови од иста земја - Шпанија. Во финалниот двомеч Валенсија издвоила победа на Барселона со вкупен резултат од 7–3. Екипата на Валенсија стигнала до финалето во следните две сезони од ова натпреварување.

## Прво коло

|}

1Интер се пласирал во осминафиналето по одигран плеј-оф натпревар кој завршил 5–3.

## Осминафинале

|}

1МТК се пласирал во осминафиналето по одигран плеј-оф натпревар кој завршил 2–0.

## Четвртфинале

|}

## Полуфинале

|}

## Финале
### Прв натпревар

### Втор натпревар

## Поврзано
* Куп на саемските градови

## Надворешни врски
* Статистики за Купот на саемските градови
* Резултати од Купот на саемските градови 1961/62 

Категорија:Сезони во Купот на саемските градови
ФК Македонија (Њу Џерси)

**ФК Македонија** () — фудбалски клуб од Клифтон, Њу Џерси, САД формиран од страна на македонски доселеници во 1982 година.

## Надворешни врски
* Информации на macedonianfootball.com

Категорија:Фудбалски клубови од САД
Категорија:Македонски фудбалски клубови во странство
Изборен колегиум (САД)

**Изборен колегиум на САД** () — процес создаден според членот II од Уставот на САД во посредничкиот систем на функционирање на американските претседателски избори. Жителите на САД гласаат во секоја од сојузните држави на општи избори со цел избирање на одреден број на избирачи (, македонски: избирачи) кои во принцип треба (но не мора) да гласаат за партијата на кандидатот за претседател и потпретедател. Најчесто како кандидати за избирачи се бираат членови или лојални поддржувачи на политичката партија.

Според XII амандман од Уставот на САД, избирачот има право да даде еден глас за кандидатот за претседател и потпретседател. Во секоја сојузна држава и федералниот округ Колумбија, избирачите се бираат секои четири години во четврток по првиот понеделник од ноември, а потоа се состануваат со цел да ги достават гласачките ливчиња на првиот понеделник по втората среда во декември. Кандидатите кои добиваат апсолутно мнозинство од изборните гласви во сојузните држави се избрани за претседател и потпретседател на САД кога гласовите од изборниот колегиум се верификувани од страна на Конгресот во јануари.

Бројот на избирачи во секоја сојузна држава зависи од вкупниот број на сенатори и претставници кои сојузната држава ги има во Сенатот односно Претставничкиот дом, плус тројца ибирачи од федералниот округ Колумбија кои се овозможени со XXII амандман на САД. Уставот на САД забранува кој било вработен во администрацијата, избран или назначен на функцијата да биде избирач. Канцеларијата на федералниот регистар е задолжена за административната работа на Изборниот колегиум. На повеќето избори, Изборниот колегиум го избирал кандидатот кој освоил најголем број на гласови на народното гласање со исклучок на пет избори и тоа, во 1824, 1876, 1888, 2000 и 2016.

Сите сојузни држави освен Мејн и Небраска ги бираат своите избирачи по принципот *„победникот освојува сѐ“* од 1880-те. Според принципот *„победникот освојува сѐ“*, избирачите од сојузната држава се распределуваат на кандидатот кој освоил најмногу гласови во таа сојузна држава. Мејн и Небраска го користат таканаречениот „*метод на конгресен дистрикт*“, каде што се бира по еден избирач од секој конгресен дистрикт преку народно гласање и доделува дополнителни два избирачи преку системот на народно гласање на целата територија на сојузната држава. Иако ниеден избирач не е обврзан според закон да гласа за партијата за која што е избран да гласа, има повеќе случаи кога избирачот гласал за друга партија, не за онаа за која што е избран. Тоа се таканаречени *„неверни избирачи“* ().

Доколку ниеден кандидат не освои апсолутно мнозинство од изборните гласови со цел да стане претседател, XII амандман му овозможува на Претставничкиот дом да го избере претседателот, со тоа што секоја делегација од 50-те сојузни држави доставува по еден глас. Доколку кандидатот за потпретседател не освои мнозинство од изборните гласови, тогаш Сенатот го бира потпретседателот со тоа што секој од 100-те сенатори доставува по еден глас.

## Наводи

Категорија:Изборни колегиуми
Дорида

[десно|мини|280x280пкс|Дорида јава на хипокамп и носи два [факел|факлиза да го осветли свадбениот кортеж на Посејдон и Амфитрита, крајот на 2 век п.н.е., Глиптотека, Минхен  (поп. 239).]]
**Дорида**  (), една од Океанидите, била морска нимфа во старогрчката митологија, чие име ја претставува дарежливоста на морето. Таа била ќерка на Океан и Тетида, и сопруга на Нереј. Таа е, исто така, тетка на Атлас, титанот кој бил создаден за да го носи небото нараменици, а неговата мајка Климена е сестра на Дорида. Дорида е мајка и на Нерит и на педесет Нереиди, вклучувајќи ја и Тетида, кој пак, е мајка на Ахил, и Амфитрит, сопругата на Посејдон, и мајка на Тритон.

Дорис (грчката верзија на ова име) често се среќава како женско име.

## Наводи

Категорија:Океаниди
Категорија:Старогрчка митологија
Пирогалол

**Пирогалол** е органско соединение со формула C6H3(OH)3. Претставува бела цврста супстанца, но поради чувствителноста кон кислородот примероците се кафенкасти. Претставува еден од трите изомерни бензентриоли.


Категорија:Фотографски хемикалии
Категорија:Антиоксиданси
Категорија:Редуктивни агенси
Категорија:Хелатни агенси
Исак Бабел

[мини|Исак Бабел [Податотека:Unterschrift Isaak Emmanuilowitsch Babel sowjetischer Journalist und Schriftsteller.png|center|frameless|class=notpageimage skin-invert-image|150px|потпис на Исак Бабел]]
**Исак Емануилович Бабел** - (руски: *Исак Эммануилович Бабель*) (13 јули 1894, Одеса — 27 јануари 1941) — руски и советски писател.

## Животопис
мини|Исак Бабел во 1908 година
Бабел е роден на 13 јули 1894 година, во Одеса. Татко му бил трговец чиј дуќан се наоѓал во квартот Молдаванка, така што уште како дете морал да му помага на својот татко во работата, а паралелно со тоа и учел. На возраст од шеснаесет години Бабел започнал да ги проучува еврејскиот јазик, Библијата и Талмудот. Во Одеса, Бабел учел во Трговското училиште на императорот Николај I, каде се дружел со децата на странските трговци, на еврејските посредници, на богатите Полаци и, како што самиот зборува во својата автобиографија, „со староверците и со многу играчи на билијар“. Во тој период, Бабел поминувал многу време по пристанишните кафеани, пиејќи пиво, играјќи билијар и слушајќи различни приказни. Посебен впечаток во училиштето му оставил наставникот по француски јазик, господинот Вадон родум од Бретања, кој му давал да чита книги и ги оценувал првите негови книжевни текстови. Во периодот од 1917 до 1924 година бил војник на романскиот фронт; бил службеник во тајната полиција Чека и во Наркомпрос; учествувал во експедиците за снабдување во 1918 година; се борел во состав на Северната армија во борбите против единиците на Јуденич, како и во Првата коњичка армија; бил член на Комитетот во Одеса; работел во седмата советска типографија во Одеса; некое време бил репортер во Петроград, Тифлис итн. Исак Бабел умрел на 27 јануари 1940 година.

## Творештво

За почеток на творештвото на Бабел се смета 1924 година, кога во четвртата тетратка на списанието „Леф“ се појавиле неговите раскази „Сол“, „Писмо“, „Смртта на Долгушов“, „Крал“ и неколку други. Самиот Бабел ја сметал средбата со Максим Горки за пресуден миг во неговата книжевна кариера, зашто тој го поучил за најважните елементи на писателскиот занает. Бабел претставува посебна страница во советската книжевност, зашто во неговите дела се наоѓа сè што е општочовечко и длабоко руско. Тој е најпознат како писател чии дела се посветени на Јужна Русија и Октомвриската револуција, кои ги опишал со смеса на горчлив реализам и највозвишена поезија. Бабел е совршен толкувач на луѓето со фантазија кои немале доволно способност или храброст да се изразат себеси. Исто така, голем дел од неговото творештво заземаат расказите со тематика ос еврејскиот живот. Тој напишал неколку дела поврзани со Црвената коњица, како што се „Црвената коњица“ (1924-1926) и „Одески раскази“ (1928), како и поголем број новели за идеализираниот јунак на еврејската сиромаштија, бандитот Бења Крик. Од еврејскиот живот се инспириани и драмите „Залезот на сонцето“ (1928) и „Марија“ (1935).
мини|лево|Фотографија на Бабел по неговото апсење.

## Наводи

Категорија:Руски писатели
Категорија:Советски писатели
Категорија:Луѓе од Одеса
Категорија:Советски Евреи
Категорија:Украински Евреи
Категорија:Родени во 1894 година
Категорија:Починати во 1940 година
Напад на зградата на Владата на Македонија (2014)

мини|250п|Страничен поглед на зградата на Владата на Македонија ноќе, јули 2019 г.
На 28 октомври 2014 година во вечерните часови два проектили ја погодиле фасадата на зградата на македонската Влада. Полицијата соопштила дека настанот се случил околу 22 часот, кога обезбедувањето пријавило дека се слушнале две експлозии. Во нападот не биле нанесени поголеми штети или човечки жртви.

Според Радио Слободна Европа ова не било првпат да биде пукано во близина на македонската Влада. Во 2007 година полицијата соопштила дека блиску до зградата, исто така во ноќните часови, биле испукани две гранати од противпешадиско оружје. Проектилите завршиле во близина на бензинската пумпа на „Макпетрол“ и во бетонско ѕидче пред јапонскиот конзулат. Тогашниот владин портпарол Ивица Боцевски бил дециден. Тој рекол дека Владата го сметала нападот за терористички чин.

Една недела по инцидентот телевизијата Алсат М објавила документ кој бил потпишан во името на расформираната Ослободителна народна армија. Во документот на албански јазик пишувало дека „вечерта на 28 октомври елитните сили „Хасан Приштина“ ја нападнаа владината зграда во координирана акција“.

## Наводи

Категорија:Македонија во 2014 година
Прустов прашалник

**Прустовиот прашалник** — познат формулар со прашања, прославен од страна на францускиот писател Марсел Пруст (1871-1922). Пруст, сè уште млад, го открива тестот кон крајот на ХIX. век. Станува збор за англиска игра која помага да се разоткрие карактерот (вкусот, желбите) на решавачот. Формата на прашалникот е слична на нему сличните прашалници, кои можат да се најдат низ најразлични забавни списанија.

## Прашалник
Постојат два различни типа на одговори понудени од Пруст: првиот тип потекнува од 1885 или 1886, и е всушност дел од англиски албум за исповеди, иако одговорите на Пруст се на француски. Вториот, од друга страна, е од 1891 или 1892, и е дел од француски албум, *Les confidences de salon* („Салонски исповеди“), во кои можат да се најдат речиси истите одговори, некои се отфрлени, а некои додаени.

## Наводи

Категорија:Француска книжевност
Категорија:Марсел Пруст
Шиш-ќебап

**Шиш-ќебап** (; ; ) — јадење подготвено на ражен, односно печени коцки од месо. Зборот *[[ќебап]]* се употребува за различни видови на јадења од печено месо. *Шиш* е турски збор за *меч* или *ражен*, а *ќебап* (כבבא) е стар арамејски збор со значење *печено месо*. Ова јадење е популарно низ цела Азија. Слично е на јадењето што се нарекува шашлик, кое пак потекнува од кавкаското подрачје.

Најчесто се подготвува од јагнешко месо (*кузу-шиш*) но постојат варијанти со говедско или телешко месо (*дана-шиш*), сабјарка (*килич-шиш*) и пилешко месо (*тавук-шиш* или *[[шиш-тавук]]*). Во Турција, шиш-ќебапот и зеленчукот што се сервира, се печат одвоено, односно не се печат на ист ражен.

Во Пакистан, ова јадење се смета за традиционално, и се нарекува „сек-ќебап“ (Seekh kebabs). Пакистанската варијанта на ова јадење се подготвува од мелено месо со зачини, и печено на скара или ражен. Се пече во тандир, и се сервира со чтни сос (chutney) или сос од нане. Понекогаш се служи во лебче, слично како што се служи донер-ќебапот.

## Варијанти на „шиш-ќебап“

* Адана-ќебап
* Донер-ќебап
* Скендер ќебап
* Шиш-ќофте
* Шиш-тавук

## Поврзано
* Ќебап
* Список на кебапи

## Наводи

Категорија:Турска кујна
Категорија:Палестинска кујна
Категорија:Пакистанска кујна
Категорија:Ќебапи
Зеленградски манастир

**Зеленградски манастир** — манастир во Злетовско-пробиштипско, во источниот дел на Македонија. Се наоѓа на падините на Осоговските Планини, во близина на селото Зеленград и на околу 7 км од Злетово, непосредно на десната страна од Злетовска Река. Претставува метох на Лесновскиот манастир. Манастирот во минатото бил машки, но по неговото возобновување е женски. Посветен е на Свети Спиридон.

## Местоположба

Манастирот се наоѓа на самата атарска граница на кратовското село Луково и пробиштипското село Зеленград.

## Историја
Манастирот за првпат се споменува во лесновски типик од XIII век. За него се знае многу малку, затоа што нема зачувани пишани записи. Познато е дека од неговото основање бил машки манастир, а по потпаѓањето на Македонија под отоманска власт бил срушен. Во периодот по Втората светска војна, манастирот бил целосно запуштен. Во 2006 година е започнато негово обновување на темелите на првобитниот манастир, при што изградбата траела 13 месеци и завршила во 2007 година. Манастирот бил осветен од страна на Архиепископот Охридски и Македонски г.г. Стефан  на 21 јули 2007 година, а на церемонијата на осветувањето присуствувале надлежниот Митрополит Брегалнички г. Иларион, Митрополитот Дебарско-кичевски г. Тимотеј, игуменот Дамаскин и свештенослужители. По возобновувањето, манастирот е женски, а првата монахиња била замонашена на 27 август 2007 година. Денес во манастирот покрај монахињи има и искушенички.

## Градби
Во склоп на манастирот спаѓаат две манастирски цркви и конаците.

### Главна манастирска црква

Црквата се наоѓа во источниот дел од манастирот, од десната страна на влезната порта. Градбата има правоаголна основа и се состои од два дела. Изградена е од камен и тули, и целосно покриена со ќерамиди. Внатрешноста е живописана од страна на зорафите Драган Ристески од Охрид и Лазар Лечиќ од Војводина. На една од фреските е прикажано Успението на Пресвета Богородица. Камбанаријата на црквата е сместена од десната страна пред самата црква.

### Параклис

Црквата претставува параклис посветен на Покровот на Пресвета Богородица.

### Конаци
Владичкиот конак бил изграден во 2008 година. Во конаците живеат монахињи и искушенички. Секоја година, во пресрет на празникот на Свети Спиридон, во конаците традиционално се одржува „трпеза на љубовта“.

## Галерија

Податотека:Манастирска црква „Св. Спиридон“ - Зеленград.jpg|Манастирската црква „Св. Спиридон“
Податотека:Манастирска црква „Св. Спиридон“ - Зеленград 2.jpg|Црква „Св. Спиридон“ (лево) и камбанаријата (десно)
Податотека:Свети Спиридон.jpg|Манастирските конаци (лево) и црквата „Св. Спиридон“ (десно)


## Наводи

## Надворешни врски


Категорија:Зеленград
Категорија:Манастири во Македонија
Категорија:Манастири на МПЦ
Категорија:Манастири во Брегалничката епархија
Црвената коњица (книга на Исак Бабел)

мини|Исак Бабел Збирка раскази „Коњици“
**Црвената коњица** (руски: *Конармия*) - збирка раскази на рускиот и советски писател Исак Бабел. Расказите во збирката се пишувани во периодот 1924-1926 година.

## Содржина
Збирката „Црвената коњица“ ги содржи следниве раскази:
* Преминувањето преку Збруч
* Црквата во Новоград
* Писмо
* Командантот на резервата на коњи
* Пан Аполек
* Сонцето на Италија
* Гедали
* Мојата прва гуска
* Рабин
* Патот за Броде
* Учењето за митралеската кола
* Смртта на Долгушов
* Командантот на втората бригада
* Сашка Христос
* Животописот на Павличенка Матвеј Родионич
* Гробиштата во Козин
* Пришчепа
* Приказна за еден коњ
* Конкин
* Берестечко
* Сол
* Вечер
* Афоњка Бида
* Кај Свети Валент
* Командирот на ескадрон Трунов
* Двајца Ивани
* Продолжение на приказната за еден коњ
* Вдовица
* Замостје
* Предавство
* Чесники
* По битката
* Песна
* Рабиновиот син
* Аргамак
* Бакнеж

## Осврт кон делото
Збирката „Црвената коњица“ предизвикала големо внимание поради необичниот пристап во опишувањето на хероите од времето на граѓанската војна во Русија. Имено, за разлика од тогашните дела, ликовите во оваа збирка се одликуваат со недостатоци: тие се сурови, глупави, неспретни и детинести. Во своите раскази, Бабел дал извонредни психолошки скици на луѓе кои се одликуваат со неочекувани премини од најгруб реализам со најфина поезија. Расказите во збирката претставуваат богата галерија на фантастични типови на луѓе, прикажани во борбените акции и во моментите на затишје, кога борците, зафатени од некоја слабост или во состојба на афект, се покажуваат потполно соголени. Во расказите, според неговите сопствени зборови, Бабел настојувал да ги наслика „скриените урнатини на човечките судбини“, со нивната наивна радост, невин занос, тагата од неостварените желби, вистинското страдање и трагичните грешки. Во овие раскази Бабел се докажува како ненадмашен сликар на луѓето и голем стилист, давајќи впечатливи описи и опипливи ликови. Ретки се писателите кои како него, силно и исцрпно, но со малку зборови, успеале да го опишат ужасот на војната, а некои негови текстови делуваат и како песни во проза.

## Наводи

Категорија:Дела на Исак Бабел
Шиш-тавук

**Шиш-тавук** (; ;  or *Tavuk şiş*; ) — традиционално маринирано јадење од пилешко месо, односно варијанта на шиш-ќебап од Блискоисточната кујна. Ова јадење е вообичаено во Турција, Азербејџан, Либан, Египет, Јордан, Сирија, Ирак, и Израел. Варијанта на ова јадење што се подготвува во Иранската кујна, се нарекува џуџе-ќебап. Се служи во голем број ќебапчилници во разни градови низ светот.

## Потекло на поимот
*Шиш* е турски збор за *меч* или *ражен*, а *тавук* доаѓа од стариот туркиски *Тагаку*, и значи „пиле“.

## Подготовка и сервирање
Јадењето се состои од коцки пилешко месо кои се маринирани, а потоа печени на ражен. Најчесто маринадата се состои од јогурт и сок од лимони, или доматно пире, но постојат и други варијанти. Се конзумира во вид на сендвич, или пак на чинија во комбинација со зеленчук, со ориз или помфрит. Турската варијанта на ова јадење најчесто се служи со ориз, јогурт и зеленчук печен на скара. Во Сирија и Либан најчесто се служи со сос од лук, со хумус и со салата од табуле. Во сендвичот се додава: салата, домат, и кисела репка.
Во Израел се служи со таан, пржен кромид, пита лепче, печени лути пиперки (најчесто чили), салата од табуле и туршија (маслинки, моркови, бабури, зелка и репка).

## Поврзано
* Список на ќебапи

## Наводи

Категорија:Арапска кујна
Категорија:Турска кујна
Категорија:Израелска кујна
Категорија:Египетска кујна
Категорија:Ќебапи
Црква „Св. Спиридон“ - Зеленград

**Свети Спиридон** — главна манастирска црква во рамки на Зеленградскиот манастир.

## Местоположба

Црквата се наоѓа на самата атарска граница на кратовското село Луково и пробиштипското село Зеленград.

## Историја
Изградбата на црквата започнала во 2006 година, а уште истата година била живописана. Осветена била заедно со манастирот на 21 јули 2007 година од страна на Архиепископот Охридски и Македонски г.г. Стефан.

## Архитектура
Градбата има правоаголна основа и се состои од два дела. Првиот дел кон којшто води влезната дрвена врата е понизок. Над влезната врата е живописан ликот на Свети Спиридон. На предниот ѕид од вториот дел се наоѓа уште една влезна врата. Црквата е изградена од камен и тули, и целосно покриена со ќерамиди. Внатрешноста е живописана од страна на зорафите Драган Ристески од Охрид и Лазар Лечиќ од Војводина. На една од фреските е прикажано Успението на Пресвета Богородица.

Камбанаријата на црквата е сместена од десната страна пред самата црква. Таа се состои од два дела. Првиот има квадратна основа и содржи два ката. Фасадата на првиот кат е од камен и до овој дел води влезна врата на предната страна од градбата, додека од левата страна има два отворени прозорци. Фасадата на вториот кат е малтерисана и е обоена во бела боја, при што во средината на страните има прозорец. Вториот дел има осумаголна основа и се состои од осум дрвени столбови што се издигаат по средина од кровот на првиот дел. Во овој дел е сместено ѕвоното. Двата дела се покриени со ќерамиди, а на врвот од камбанаријата има крст. Скалите до вториот дел се поставени странично, од десната страна на градбата.

## Галерија

Податотека:Манастирска црква „Св. Спиридон“ - Зеленград 3.jpg|Црквата (лево) и камбанаријата (десно)
Податотека:Влезната порта од манастирската црква „Св. Спиридон“ - Зеленград.jpg|Влезната врата од црквата
Податотека:Uspenie Bogorodično Sv. Spiridon-Zelengrad.jpg|Фреска на Успението на Пресвета Богородица


## Поврзано
* Зеленградски манастир
* Штипско архијерејско намесништво
* Злетовска парохија
* Зеленград

## Наводи

## Надворешни врски

Категорија:Зеленградски манастир
Категорија:Зеленград
Зеленград
Категорија:Македонската архитектура во 2007 година
Електра Апостолу

**Електра Апостолу** (), 20 февруари 1912 — 25 јули 1944) — грчка револуционерка, член на Комунистичката партија на Грција, учесник во Движењето на отпорот.

## Животопис
Родена е во Атина, во добростоечко средно буржоаско семејство, поради што не ги почувствувала немаштиите за време на Балканските војни, а детството го минала во изобилство. Се школувала во германска елитна школа.

Електра Апостолу на свои 13 години се запознала со членови на сојузот на млади комунисти, а на свои четиринаесет години, во училиштето организирала „општа помош за жртвите од диктатурата на Теодорос Пангалос“.

За време на Втората светска војна, станала член на првата редакција на официјалниот орган на „Националната сегрчка организација на младите во Грција“ (ЕПОН), односно редакцијата на весникот „Ново поколение“.

Умрела на 25 јули 1944 година, мачена од гестапо. Прогласена е за народен херој на Грција.

## Наводи

Категорија:Грчки комунисти
Категорија:Родени во 1912 година
Категорија:Починати во 1944 година
Ауди

**Ауди** (германски: *Audi AG*) - германски производител на автомобили, со седиште во градот Инголштат.

мини|десно|250п|Audi F103

## Историја
Почетоците на „Ауди“ датираат од 1899 година, кога германскиот инженер Аугуст Хорх, основал ортачка автомобилска фирма, а десетина години подоцна основал потполно сопствена фирма, нарекувајќи ја според латинскиот превод на неговото презиме - „Audi“. Во 1932 година, неговата фирма се споила со три други автомобилски фирми: „DKW“, „Horch“ и „Wanderer“, формирајќи ја заедничката фирма со името „Auto Union AG“. Современата ера на „Ауди“ започнала во 1960-тите, кога со спојувањето на „Auto Union AG“ и „NSU“ била формирана новата фирма со сегашното име „Ауди“.

## Производство

Голем чекор напред во производниот асортиман на „Ауди“ настапил во 1980 година, кога бил лансирано спортското купе со погон на четири тркала, наречено „кватро“ (*quattro*), како прв патнички автомобил со постојан погон на сите четири тркала. И подоцна, иновативноста останала заштитен знак на „Ауди“, како што е случајот со воведувањето на новата технологија за осветлување „Matrix LED“; со првиот автомобил на погон на природен гас, воведен во сериско производство, „Audi A3 Sportback g-tron“ итн.

## Организација и менаџмент

## Галерија

Податотека:Audi A1-стар модел.jpg|мини|Ауди A1
Податотека:Ауди-A1.jpg|мини|Ауди А1
Податотека:Audi A3(1).jpg|мини|Ауди А3
Податотека:Audi A3 (2).jpg|мини|Ауди А3
Податотека:Модел на Ауди.jpg|мини|Ауди А4
Податотека:Ауди-A4-караван.jpg|мини|Ауди А4 караван
Податотека:Audi-A6(1).jpg|мини|Audi A6
Податотека:Audi -Q5.jpg|мини|Ауди Q5
Податотека:Audi Q7(1).jpg|мини|Ауди Q7


## Наводи

Категорија:Германски автопроизводители
Категорија:Германски марки
Арена Ларвик

**Болингмапа Арена Ларвик** или само **Арена Ларвик** е спортска сала во Ларвик, Норвешка. Таа била отворена во септември 2009 година. Арената се користи првенствено за ракомет, но има и дополнителни можности за одржување на кошарка, одбојка и флурбал.

Почнувајќи од септември 2009 година, Арена Ларвик е дом на женскиот ракометен клуб Ларвик. Таа исто така била едно од местата избран да бидат домаќини на Европското првенство во ракомет за жени 2010 на кое Норвешка била домаќин заедно со Данска.

## Наводи

## Надворешни врски
*Официјално мрежно место

Категорија:Ларвик
Категорија:ЖРК Ларвик
Категорија:Спортски сали во Норвешка
Кинески прстен

алт=кинески прстен|мини|Шематски приказ на кинески прстен
**Кинески прстен** — изборна измама со којашто може да се „избрише“ заокружениот број на гласачкото ливче. По само-две три минути, мастилото ако е избришано, повторно се појавува, но предоцна, бидејќи ливчето е веќе фрлено во купот со неважечки ливчиња. На ваква можност за изборни злоупотреби биле предупредени партиски членови на избирачки одбори, кои биле советувани на денот на изборите да внимаваат што носат на раце претставниците во одборот од спротивниот политички табор, посебно во текот на пребројувањето на гласачките ливчиња. 

## Наводи

Категорија:Избори
Шиш-ќофте

**Шиш-ќофте** (турски), **Şiş köfte**, — ќофте или варијанта на ќебап во Турција. Се состои од мелено јагнешко, овчо, телешко или говедско месо, или пак мешавина на некои од овие видови месо со зачини. Најчесто се користат магдонос и нане. Ќофтињата се печат на скара (*шиш*).

Ова јадење е популарно во Турција, а постојат стотици варијанти на *ќофтиња*, како на пример, ислама-ќофте, сулу-ќофте, куру-ќофте, измирско ќофте, суџук-ќофте, и други, кои не се печат на скара. Градот Бурдур се обидува да добие признание за своето шиш-ќофте.

Во Турција, јадењата со ќофте најчесто се служат со ајран, вид на јогурт. Ова јадење е основата на „*јогурт-ќебап*“ (ќебап со јогурт).

Шиш-ќофте вообичаено се служи со *[[пилав]]* и салата.

## Поврзано
* Список на ќебапи
* Шиш-ќебап

## Наводи

Категорија:Турска кујна
Категорија:Ќебапи
Категорија:Јадења на скара
Категорија:Турски зборови
Масакр во Радолишта

**Масакр во Радолишта** — масовно убиство извршено од германските војници врз албанското население од струшкото село Радолишта на 28 октомври 1944 година. Во масакрот биле убиени 82 жители на селото. Овој масакр претставува еден од најголемите масакри во Западна Македонија и воопшто во Македонија за време на Втората светска војна.

## Настан
Непосредно пред конечното ослободување на Македонија, на 28 октомври 1944 година во утринските часови, германските војници, вооружани до заби, го опколуваат селото Радолишта, не оставајќи можност некој да се оддалечи од селото. Барале од селаните да ги кажат местата каде што се криеле партизанските единици во околните шуми, но радолиштани одбиле да го сторат тоа. Ги запалиле куќите, а жителите ги однеле на крајот од селото во местото наречено Вакчаре, до магистралниот пат Струга-Ќафасан. Прво ги наредиле сите во колони, а потоа ги застрелале со митролез. За да бидат сигурни дека застреланите се веќе мртви, тие уште еднаш пукале во нивните безживотни тела. Оние кои се обиделе да ја преминат блокадата биле убиени, а нивните тела биле оставени на местата каде што паднале. Стрелањето успеале да го преживеат само седуммина радолиштани. Тие паднале меѓу мртвите тела на соселаните, не пуштајќи ни глас, а во вечерните часови успеале да избегаат низ нивите.

За време на масакрот не биле поштедени ниту децата ниту старите лица. Германските војници масакрирале 82 жители од кои седум беа жени, четири деца, а останатите млади и стари мажи. Меѓу загинатите имало и еден Македонец, Ристо Белкоски, кој е роден во 1894 година. Тој кобен ден, Радолишта ги помина најлошите и најтешките мигови од својата историја.

## Наводи

## Надворешни врски
* Мрежно место на истражувачката група за масакрот во Радолишта 

Р
Р
Категорија:Радолишта
Категорија:Масакри во Втората светска војна
Јохана Шпири

**Јохана Луис Шпири** (,  - ) — швајцарска писателка на детски приказни, позната по романот „Хајди“.

## Животопис
Јохана е во руралното предградие на Хирцел, Швајцарија. Татко ѝ бил лекар. Како дете таа поминала неколку лета во областа околу Хур, во Граубинден, местото што таа подоцна го користела во нејзините романи. Во 1852 година, таа стапила во брак со адвокатот Бернард Шпири. Тие живееле во Цирих, а сопругот и нивниот единствен син починале во 1884 година.

## Творештво
Додека живеела во Цирих, Јохана Шпири почнала да пишува за животот во земјата. Нејзиниот прв расказ се занимавал со семејно насилство и бил објавен во 1880 година, а потоа го објавила романот „Хајди“, напишан во текот на четири недели. Освен „Хајди, Шпири има напишано уште петнаесетина книги за деца. Нејзините дела изобилуваат со искрен и наивен, понекогаш и многу сентиментален занос по идиличниот живот на децата во осамените села на швајцарските Алпи.

## Надворешни врски

* 
* 
* 
* Јохана Шпири на Classicreader

## Наводи

Категорија:Починати во Цирих
Категорија:Швајцарски писатели
Алфред Велики

**Алфред Велики** (, "elf советник" или "мудар елф"; 849 – 26 октомври 899) бил Крал на Весекс од 871 до 899.

Алфред успешно го одбрани своето царство против обидот за освојување од страна на Викинзите, и до времето на неговата смрт стана доминантниот владетел во Англија. Тој е еден од само два англиски монарси на кои им бил даден епитетот "Велики", другиот е Скандинавецот Кнут Велики. Тој исто така бил првиот Крал на Западна Саксонија да се прогласи себеси за "Крал на Англо-Саксонци". Детали на Алфред живот се опишани во делото од страна на  Велшкиот научник и епископ од X век Асер.

Алфред бил познат како учен и милостив човек со грациозна и интелектуална природа кој го поттикнувал образованието, предлагајќи основното образование да се изведува на англиски, и го подобрил правниот систем  на неговото царство, воената структура и квалитетот на живот на својот народ. Во 2002 година, Алфред беше рангиран како број 14 во анкета на би-би-си на 100 Најголеми Англичани.

### Борба против инвазијата на викинзите
Во 868&nbsp;г.,запишано е дека Алфред се борел покрај Етелред (Æthelred) во неуспешен обид да ја спречи Големата Безбожна Војска, предводена од Ајвар Бескоскениот (Ivar the Boneless), да влезе во соседното кралство Мерсија. Кон крајот од 870&nbsp;г., Данците пристигнале во неговата татковина. Годината што следеше е наречена "Алфредовата година на битки". Девет битки се воделе, со различни резултати, иако местата и датумите на две од овие битки не се евидентирани.

Во Беркшир, успешниот судир во Битката кај Енглфилд на 31 декември 870&nbsp;г. беше проследен со тежок пораз за време на  Опсадата и Битка кај Ридинг од страна на братот на Ајвар, Халфдан Рагнарсон, на 5 јануари 871&nbsp;г. Четири дена подоцна, Англо-Саксонците извојуваа брилијантна победа кај Битката за Ешдоун, во близина на Комптон. Алфред е особено заслужен за успехот на оваа последна битка.

Подоцна истиот месец, на 22 јануари, Саксонците биле поразени во Битката на Бејзинг. Тие биле поразени повторно на 22 март во Битката кај Мертон. Етелред починал набргу потоа, на 23 април.

## Белешки

## Исечоци

Категорија:Кралеви на Англија
Категорија:Родени во 849 година
Категорија:Христијани од 9 век
Категорија:Англиски христијани
Категорија:Личности овековечени во споменикот „Валхала“
Категорија:Несигурна година на раѓање
Категорија:Христијански светци од 9 век
Категорија:Починати во 899 година
Фреди Хабард

десно|мини|226x226пкс|Хабард со Хари Абрахам**Фредерик Дивејн** „**Фреди**“ **Хабард** (7 април 1938 – 29 декември 2008) бил американски џез трубач. Неговиот непогрешлив и влијателен тон придонел кон нови перспективи за модерниот џез и бибап.

## Дискографија

## Наводи

Категорија:Родени во 1938 година
Категорија:Починати во 2008 година
Категорија:Добитници на Греми
Категорија:Американски џез музичари
Павилјон Малта

**Павилјон Малта** () — отомански павилјон кој се наоѓа во дворот на палатата Јилдиз, во Истанбул, Турција.

## Историја

Павилјонот Малта се состои од два спрата и бил изграден од страна на османлискиот султан Абдул Азис како ловна вила. Зградата била дизајнирана од архитектот Саркис Балјан во необарок стил во 1870 година. Кога султанот Абдулазис бил симнат од престолот во 1876 година, неговиот внук Мурат V (владеел 30 мај - 31 август, 1876) бил издигнат на престолот. Сепак, тој бил симнат од власта по само 93 дена со образложение дека е ментално болен и бил заменет со неговиот брат Абдул Хамид II, кој наредил Мурат да биде однесен во овој павилјон.

Зад овој павилјон се одржало и судењето на големиот везир Митхад-паша, кој за време на притворот бил мачен во подрумот. По основањето на Република Турција, павилјонот како и многу други османлиски комплекси останале неискористени и запустени подолг период. Во 1979 година Турската автомобилна асоцијација потпишала договор со истанбулските власти за зачувување на резиденцијата, по кое следувала реставрација на објектот и негово отворање во 1982 година. Денеска објектот се користи како ресторан.

## Надворешни врски

* 

Категорија:Градби на Саркис Балјан
Категорија:Реконструирани проекти во Истанбул
Категорија:Ресторани во Истанбул
Категорија:Знаменитости во Истанбул
Категорија:Палата Јилдиз
Категорија:Бешикташ (Истанбул)
Селско месо

**Селско месо** е традиционално македонско и балканско јадење од свинско месо и печурки. Најчесто се користат следниве состојки: свинско месо, парчиња кромид, сушено месо, говедско, домати или кечаш, крем сирење, печурки, пиперки, зачини, вино и сол. Традиционално се подготвува во земјен сад. Постојат варијанти на селско месо, а една од тие варијанти се нарекува *селска тава*. Во некои краишта. се додава и пилешко месо.

## Подготовка
Месото се сече на коцки и се пржи. Потоа во истиот сад се додаваат: исечканиот кромид, магдоносот, печурките (маринирани или свежи) да се пржат околу 10 минути. Сето ова се претура во земјен сад, и заедно со останатите зачини, вода и вино се пече два до три часа.

## Поврзано
*Македонска кујна

## Наводи

Категорија:Балканска кујна
Категорија:Македонска кујна
Категорија:Јадења од месо
Неонскиот демон (филм од 2016)

мини|Логото на неонскиот демон
**Неонскиот демон** (англиски: *The Neon Demon*) - филм на режисерот Николас Виндинг Рефн од 2016 година. Улогите во филмот ги толкуваат: Ел Фанинг (*Elle Fanning*), Карл Глусман (*Karl Glusman*), Џена Малоун (*Jena Malone*), Бела Хиткоут (*Bella Heathcote*), Аби Ли (*Abbey Lee*), Кристина Хендрикс (*Christina Hendricks*), Киану Ривс (*Keanu Reeves*) итн. Директор на фотографијата е Наташа Браер, а музиката е дело на Клиф Мартинес.

## Содржина
Филмот е посветен на женската убавина и нејзината минливост, како и за трошењето на телото. Шеснаесетгодишната Џеси (ја игра Фанинг) ја напушта американската провинција и доаѓа во Лос Анџелес за да си ја испроба среќата во модната индустрија. Притоа, таа постигнува брз успех, но со тоа се менува и нејзината личност.

## Наводи

Категорија:Филмови од 2016 година
Категорија:Филмови на англиски јазик
Категорија:Филмови на Николас Виндинг Рефн
Категорија:Филмови со Киану Ривс
Методиј Златанов

**Отец Методиј Златанов** (, ) — македонски поет, педагог и архијереј на Македонската православна црква.

## Животопис
Во 2006 година, отец Методиј бил назначен за митрополитот на Американско-канадската епархија.

## Книжевно творештво
Покрај со свештената дејност, отец Методиј се занимава и со книжевна дејност. Притоа, посебна одлика на неговата „визуелна поезија“, во која што рамноправно со текстот употребува и калиграматски, криптограмски и калиграфски решенија, а во некои книги тој додава и музиколошки елементи.

### Дела на отец Методиј
* „Тенабрае“ (поезија), 2016.

## Наводи

Категорија:Митрополити на МПЦ - ОА
Категорија:Македонски духовни лица
Категорија:Македонски поети
Категорија:Православни митрополити
Категорија:Апсолвенти на универзитетот „Св. Кирил и Методиј“
Доломит (појаснување)

**Доломит** може да се однесува на:

*доломит — вид минерал
*доломит — седиментна карпа
*Деода Грате де Доломје — француски геолог по кој е наречен минералот
*Доломит — населено место во округот Џеферсон, Алабама, САД
*Доломит — населено место во округот Инјо, Калифорнија, САД
*Доломити — голем планински венец во состав на Алпите, северна Италија
Кибех

мини|Кибех
***Кибех''', '''кибе''', '''кебах*** (или ***кубех''', '''кубах''', '''куби***) () е јадење од левантската кујна направено од булгур (издробено жито), сечен кромид, и говедско, јагнешко, козјо или месо од камила, сето ова измешано со зачини (цимет, каранфилче, морско оревче, пимент). Најпозната е варијантата на прженици во долгнавеста форма, крокети, полнети со мелено говедско или јагнешко месо.

Други варијанти на *кибех* може да бидат во тркалезна форма, печени, варени во чорба, или послужени живи. *Кибех* се смета за национално јадење на земјите од Близок Исток. Во областите во кои живеат Курди во Турција, ова јадење се вика „*ичли ќофте* (*içli köfte*).

Ова јадење може да се најде и во некои земји од латинска Америка, каде го донеле емигранти од Левантот во текот на 19 и почеток на 20 век: Аргентина, Бразил, Колумбија, Куба, Доминиканска Република, Еквадор, Хаити, Хондурас, и Мексико.

## Потекло на поимот
Зборот доаѓа од арапското *кубах* (*кибех* на левантски), со значење „топка“.  Другите називи за ова јадење доаѓаат од персискиот збор کوفته (*ќофте*) или од турското içli köfte (*ичли ќофте*).

## Видови на кибех
Во Левантската кујна, сите видови на јадење направени од булгур и мелено јагнешк омесо се нарекуваат *кибех*. Градот Алеп во северниот дел на Сирија, е познат по тоа што има повеќе од 17 различни видови на кибех. Некои од овие варијанти се подготвени со: руј (*kibbe sumāqiyye*), јогурт (*kibbe labaniyye*), дуња (*kibbe safarjaliyye*), лимонов сок (*kibbe ḥāmḍa*), прелив од калинка, од цреша и др.

## Наводи

Категорија:Арапска кујна
Категорија:Левантска кујна
Категорија:Ерменска кујна
Категорија:Египетска кујна
Напад на ноќен клуб во Истанбул (2017)

На 1 јануари 2017, се случил **напад на ноќен клуб во Истанбул** во кој загинале 39 луѓе. Нападот се случил во 01:15 (UTC +3) во ноќниот клуб Реина во округот Ортаќој, каде илјадници луѓе ја славеле новата година. Најмалку 69 луѓе се повредени.

## Заднина
Нападот се случил во време на засилени безбедносни мерки во градот, со 17.000 полициски службеници на должност, по неколкуте терористички напади последниве месеци, многу извршени од ИСИС и курдските милитанти.

## Нападот
Според првичните информации напаѓач кој бил облечен во костум од Дедо Мраз (но тврдењето подоцна е одбиено од турскиот премиер), отворил оган во ноќен клуб околу 1:15 часот по полноќ. Напаѓачот со себе носел АK-47 и влегол во ноќниот клуб со тоа што убил полициски службеник и случаен минувач на влезот од клубот.

За време на нападот, околу 700 луѓе се наоѓале во клубот за прославата на нова година. Најмалце 39 луѓе се мртви (вклучувајќи 15 странци) и околу 69 се повредени. Полицијата поставила кордон околу клубот. Голем број луѓе скокнале во Босфорот за да го избегнат нападот.

## Жртви

## Наводи

Категорија:Терористички напади во 2017
Пилешка салата

**Пилешка салата** е било која салата направена од пилешко месо како главна состојка. Останатите вообичаени состојки може да бидат: мајонез, варени јајца, целер, кромид, бабури, кисели краставички, и сенф.

Во САД, пилешка салата се нарекува било која салата која содржи пилешко месо, или мешавина во која главни состојки се пилешко месо и мајонез или сос за салата. Како туна салата и салата од јајца, пилешката салата може да ссе сервира заедно со листови од зелена залата, марула, домати, авокадо или комбинација од нив. Пилешката салата се користи и за сендвич. Пилешка салата се нарекува и кога врз салатата од зеленчук се додаваат парчиња на печено или пржено пилешко месо. Во Америка, оваа салата за првпат е подготвена и послужена во Вејкфилд, Род Ајленд, во 1863 година. Сопственикот на ресторанот „Градско месо“ (Town Meats), Лијам Греј ги измешал остатоците од пилешкото печено со мајонез, естрагон, и зрна грозје.

Во Европа и Азија, оваа салата се служи со каков било сос или пак без сос, а состојките може да варираатЧ од разни видови зеленчук до паста и ориз.

## Поврзано

* Список на јадења од пилешко месо
* Список на сендвичи
* Кинеска пилешка салата

## Наводи

Категорија:Салати
Чифлик (Општина Петровец)

**Чифлик** — село во Општина Петровец, во околината на град Скопје.

## Географија и местоположба

## Историја
Селото е прогласено за одделно населено место во 2014 г.

## Стопанство

## Население

Според последниот попис од 2021 година, во селото живееле 203 жители, од кои 200 Бошњаци и 3 лица без податоци.
## Општествени установи

## Самоуправа и политика

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски
Федералистичка партија (САД)

**Федералистичка партија** — првата американска политичка партија. Постоела од почетокот на 1790-те до 1816, но последните активности на партијата завршиле во 1820-те. Федералистите повикувале на моќна национална влада која би работела на економски развој и создавање на пријателски односи со Велика Британија како и спротивставување на револуционерните движења во Франција. Партијата била на власт до 1801, кога била сменета од страна на Демократско-републиканската опозиција предводена од Томас Џеферсон.

Федералистичката партија почнала со дејствување помеѓу 1792 и 1794 како национална коалиција од банкари и стопанственици со поддршка кон фискалните политики на Александар Хамилтон. Овие поддржувачи го започнале дејствувањето на организираната Федералистичката партија која се залагала за економски стабилна и националистичка влада. Единствениот претседател од редовите на Федералистичката партија бил Џон Адамс, иако според некои историчари Џорџ Вашингтон имал симпатии кон програмата на Федералистичката партија, тој сепак официјално останал партиски независен за време на неговиот мандат.

Федералистичките политики се стремеле кон создавање на национална банка, тарифи и добри односи со Велика Британија како што е напоменато во договорот на Џеј. Хамилтон го развил концептот на ненаведени овластувања и успешно го спровел усвојувањето на овој концепт во уставот на САД. Нивните политички противници, демократските републиканци предводени од Томас Џеферсон ги осудувале федералистичките политики, особено националната банка и ненаведените овластувања. Демократско-републиканската партија исто така остро се противела на договорот на Џеј обвинувајќи го како продажба на републикнските вредности на британската монархија. Договорот на Џеј се склучил и федералистите издвојувале успех на законодавен план во 1790-те. Тие имале силни упоришта во поголемите градови како и во Нова Англија. По победата на Демократско-републиканската партија чии упоришта биле руралниот југ на изборите во 1800, федералистите никогаш повеќе не се вратиле на власт. Тие накратко добиле на значење со спротивставувањето на Англо-американската војна во 1812, но партијата практично исчезнала за време на таканаречената *[[Ера на доброто расположение]]* кратко по која завршила војната во 1815.

Федералистите оставиле трајно наследство во форма на силна федерална влада со стабилен економски раст, а по губењето на извршната власт тие решително раководеле со политиките на Врховниот суд следните три децении преку претседателот на Врховниот суд Џон Маршал.

## Наводи

Категорија:Поранешни политички партии во САД
Тост сендвич

мини|Тост
мини|Тост сендвич со шунка и кашкавал
**Тост** или **тост-сендвич** е сендвич направен со тенко парче салама или кашкавал поставено меѓу две тенки парчиња леб, премачкани со путер. Овој вид сендвич потекнува од Викторијанската ера. Рецептот е објавен во книгата од 1861 година, *„Книга за водење домаќинство“* (*Mrs Beeton's Book of Household Management*) од Изабела Битон. Според Кралското хемиско здружение, просечен тост сендвич содржи 330 калории.

## Историја
Во ноември 2011 година, тост-сендвичот бил повторно актуaлизиран во Велика Британија од страна на Кралското хемиско здружение, по речиси 150 години од првото објавување на рецептот. Ова здружение се обидувало да ги оживее рецептите на оние јадења кои се евтини. Тост сендвичот го нарекле „најевтиното јадење“, и дури понудиле 200 британски фунти за оној што ќе изнајде поевтино јадење.

Тост сендвичот во многу ресторани се смета за дополнително јадење што се служи со главното јадење. Објавено е дека тост сендвичот што се служи во ресторанот „Дебелата патка“ (The Fat Duck) во Беркшир, Англија, содржи: салата од коскена срж, сенф од жолчка,  мајонез, и кечап.

Во Македонија постојат разни варијанти на тост сендвич, а најчесто се служи  со шунка и кашкавал. Други состојки кои се додаваат пред печење на тостот се: пилешко или друг вид месо, зеленчук, помфрит, печурки, а може да се најдат и благи варијанти.

## Поврзано
* Список на сендвичи

## Наводи

Категорија:Сендвичи